***Előterjesztés Pápakovácsi Község Önkormányzata képviselő-testületének***

***2015. február 11-én tartandó soron következő ülésére***

***Tárgy***: Pápakovácsi Község Önkormányzat 2015. évi költségvetése

Tisztelt Képviselő-testület!

Az Országgyűlés elfogadta Magyarország 2015. évi központi költségvetéséről szóló 2014. évi C. törvényt . A törvény alapján megterveztük Pápakovácsi Község Önkormányzata feladataihoz igénybe vehető központi forrásokat, a költségvetés készítése során alkalmaztuk a központi jogszabályokban és a helyi önkormányzati rendeletekben meghatározott előírásokat.

A helyi önkormányzat köteles ellátni a törvényben meghatározott kötelező és az általa önként vállalt feladat – és hatásköröket.

***A 2015. évre megfogalmazott költségvetési alapelvek a következők:***

* takarékos, átlátható és biztonságos működtetés
* kötelezően ellátandó feladatok biztosítása
* szociálisan rászorultak támogatása
* törekedni kell a tervezett bevételek teljes körű beszedése
* pályázatok figyelése, kapcsolódás az aktuális pályázatokhoz, pályázatok önrészének megteremtése.

Az önkormányzat 2015. évi bevételeinél csak a biztonsággal tervezhető források kerülhetnek be a költségvetésbe, melyek teljesülését folyamatosan figyelemmel kell kísérni.

Mint mindenki előtt ismeretes 2014. január 1-től az Áhsz. szabályozza a könyvvezetési és a beszámolási kötelezettséget, a korábbi számviteli rendszer teljes átalakításával. A pénzforgalmi szemlélet mellett megjelent az eredményszemlélet is, amelyben külön-külön szükséges bemutatni a költségvetési illetve a pénzügyi-számviteli adatokat. A korábbi szakfeladat-rend mellett megjelent a kormányzati funkció szerinti osztályozás is. Az elemi költségvetés készítése érdekében így 2014-től ún. rovatrendet kellett alkalmazni a bevételi és kiadási előirányzatok elkülönítésére.

Az önkormányzat költségvetési támogatása a költségvetési törvényben foglaltak figyelembevételével kerültek megtervezésre.

A köznevelési ágazatban az önkormányzatok fő feladata továbbra is az óvodai ellátás, amelyhez a központi költségvetés több elemű támogatással járul hozzá. A jogszabályi előírások alkalmazásával biztosítja az óvodapedagógusok illetményét – igazodva az Országgyűlés által elfogadott, 2013. év szeptemberétől bevezetésre került pedagógusi életpálya előmeneteli rendszer többletköltségeihez. Figyelembe veszi továbbá a köznevelési törvény óvodai nevelésszervezési paramétereit (csoport átlaglétszám, foglalkozási időkeret stb.), valamint a kereseteket meghatározó törvények kötelezően elismerendő elemeit. Emelett a 2015. évben is kötött felhasználású támogatás illeti meg az óvodát fenntartó önkormányzatokat az óvodai nevelést biztosító eszközök és felszerelések beszerzéséhez, a feladatellátásra szolgáló épület folyamatos működtetéséhez, valamint a társulás által fenntartott óvodákba bejárók utazatásához is. Azonban az előző évekhez hasonlóan a támogatások idén sem fedezik a kiadásokat.

Továbbra is önkormányzati feladat maradt a gyermekétkeztetés, melynek ellátásához hozzájárulást biztosít az állam. E jogcímen járó támogatást az igénylés alapján a Magyar Államkincstár már visszaigazolta.

A szociális és gyermekjóléti ellátórendszerben az önkormányzatok szerepe alapvetően továbbra is a pénzbeli ellátások, illetve az alapellátások biztosítása.

Az önkormányzatok kulturális feladatainak biztosításához a központi költségvetés a 2015. évben is önálló előirányzaton biztosít támogatást. Ennek célja, hogy a rendelkezésre álló, megnövelt források célzottan jussanak el e területhez.

Az önkormányzatoknál maradó feladatok nagyobb részét továbbra is a klasszikus értelemben vett önkormányzati feladatok (igazgatási feladatok, településüzemeltetés, közvilágítás) teszik ki.

A helyi adókból származó bevétel továbbra is teljes egészében az önkormányzatok saját bevétele marad, és helyben járul hozzá a feladatokhoz. A törvény az átengedett gépjárműadóból származó részesedést (40%) nem változtatta, továbbra is a befolyt gépjárműadó 60%-át tovább kell utalni.

A maradvány fogalma az Áht. 2014. január 1-től hatályba lépő rendelkezése szerint: a költségvetési év során a bevételek és kiadások különbözete, amely az alaptevékenység bevételei és kiadásai tekintetében a költségvetési maradvány. Az új számviteli szabályozás értelmében megszűnnek a záró pénzkészletet érintő korrekciós tételek (aktív és passzív pénzügyi elszámolások) és a pénzmaradvány összegét módosító finanszírozási korrekciók. Mivel azonban a 2014. év lezárása még folyamatban van, ezért pénzmaradványként a bank és pénztár egyenlegét vettük figyelembe.

***A bevételek részletezését az 1. sz. melléklet mutatja be.***

***Személyi juttatások és járulékok***

A tervezés a jogszabályi előírások szerint történt. A 2015. évi tervben a kötelezően jogszabályból eredő kifizetésekkel nőhet a keret.

A járulékok az idei évben sem változtak. A személyi jövedelemadó esetében a családi kedvezmény kiterjesztésével a Kormány lehetővé teszi, hogy a családosok a személyi jövedelemadóból igénybe nem vett kedvezményt az egyéni egészségbiztosítási járulékból és a nyugdíjjárulékból érvényesítsék.

A személyi jövedelemadóból az adóalaphiány miatt nem érvényesített családi kedvezményt a magánszemélyek a 7%-os egyéni egészségbiztosítási járulékból és a 10%-os nyugdíjjárulékból családi járulékkedvezményként érvényesíthetik.

***Dologi és egyéb folyó kiadások***

A dologi kiadásoknál a 2014. évi költségvetési szinten javasoljuk a tervezést. Az önkormányzat tekintetében meg kell vizsgálni a lehetőséget a legtakarékosabb működtetésre, mindamellett, hogy a feladatellátás biztonsága ne sérüljön.

A pénzbeli és természetbeni szociális ellátások rendszere 2015. évben jelentős mértékben átalakul. A jelenleg jegyzői hatáskörben lévő aktív korúak ellátásának megállapítása (fht, rszs.) a járási hivatal hatáskörébe kerül 2015.március 1. napjától.

Az Szt. által jelenleg szabályozott ellátások közül az alábbi ellátások tekintetében az Szt. 2015. március 1-jétől nem tartalmaz szabályozást:

* a lakásfenntartási támogatás
* méltányossági ápolási díj
* méltányossági közgyógyellátás
* adósságkezelési szolgáltatás.

Ezen ellátások, valamint egyéb támogatások nyújtásáról a továbbiakban az önkormányzatok döntenek.

***A kiadások részletezését a 2. sz. melléklet mutatja be.***

Pápakovácsi Község Önkormányzatának 2015. évi fő célja az kell, hogy legyen, hogy az önkormányzat működőképességét megőrizze, biztosítsa az eddigi szolgáltatások színvonalának fenntartását, intézmények működtetését, valamint a fejlesztési lehetőségek ésszerű, szükségletekhez igazodó kihasználását, a gazdaságos, eredményes, hatékony gazdálkodást.

Kérem a Tisztelt Képviselő-testületet, hogy a szöveges és számszaki előterjesztést vitassa meg.

***Pápakovácsi, 2015. február 11.***

Burghardt Ferenc

polgármester

1. sz.melléklet

***Az alábbi táblázat az önkormányzat 2015. évi bevételeit mutatja be:***

|  |  |
| --- | --- |
| ***Megnevezés*** | ***Eredeti*** |
| ***Önkormányzati Hivatal működésének támogatása*** | ***36.319.400*** |
| ***Településüzemeltetéshez kapcs.támogatás***   * zöldterület gazd.kapcs.tám. * közvilágítás felad.tám. * köztemető fennt.kapcs.fel. * közutak fenntart.tám. | ***4.523.730***  1.267.708  1.888.000  1.063.842  304.180 |
| ***Egyéb önkormányzati feladatok támogatása*** | ***4.000.000*** |
| ***Óvodapedagógusok támogatása***   * ***8 hó*** * ***4 hó*** | ***14.808.800***  10.241.600  4.567.200 |
| ***Óvodapedagógusok elismert létszáma pótlólagos összeg*** | ***115.500*** |
| ***Óvodaped.nevelő munk.segítők támogatása***   * ***8 hó*** * ***4 hó*** | ***3.600.000***  2.400.000  1.200.000 |
| ***Óvodaműködtetési támogatás***   * ***8 hó*** * ***4 hó*** | ***2.543.333***  1.773.333  770.000 |
| ***Társulás által fenntart. óvodákba bejáró gyerm.utazt.tám.***   * ***8 hó*** * ***4 hó*** | ***482.667*** |
| ***Pedag.II. kateg.sorolt óvodaped. kiegészítő támogatása*** | ***704.000*** |
| ***Gyermekétkeztetés támogatása***   * ***óvoda*** * ***iskola*** | ***8.241.600***  1.820.230  6.421.370 |
| ***Települési önk.szociális feladatainak egyéb támogatása*** | ***1.806.280*** |
| ***Szociális étkeztetés*** | ***553.600*** |
| ***Könyvtári és közművelődési fel.tám.*** | ***1.200.000*** |
| ***Lakott külter.kapcs. fel.tám. (2014.adat)*** | ***354.450*** |
| ***ÖSSZES TÁMOGATÁS*** | ***79.253.360*** |
| ***Egyéb bevételek***   * bérleti díjak * gépjárműadó * iparűzési adó * magánszemélyek komm.adó * szociális étkeztetés * talajterhelési díj | ***11.000.000***  900.000  1.500.000  7.500.000  500.000  500.000  100.000 |
| Kamatbevétel | 50.000 |
| Közfoglalkoztatott támogatás | 876.000 |
| OEP támogatás | 3.740.000 |
| Iskola étkezési térítési díj (szülő+önk.) | 3.200.000 |
| Lft támogatás | 360.000 |
| Pénzmaradvány | 14.363.000 |
| ***BEVÉTELEK ÖSSZESEN*** | ***112.842.360*** |

2.sz.melléklet

***Az alábbi táblázat az önkormányzat 2015. évi kiadásait mutatja be:***

|  |  |  |  |  |  |  |
| --- | --- | --- | --- | --- | --- | --- |
|  | ***Személyi kiad.*** | ***Munkaadót t.jár.*** | ***Dologi kiadások*** | ***Átadott p.eszk.*** | ***Felújítás/***  ***beruházás*** | ***Összesen*** |
| Önkormányzatok igaz.tev. | 3.500.000 | 960.000 | 3.700.000 |  |  | 8.160.000 |
| Köztemető fenntartás |  |  | 450.000 |  |  | 450.000 |
| Közcélú foglalkoztatás | 960.000 | 135.000 |  |  |  | 1.095.000 |
| Közutak, hidak üzemelt. |  |  | 500.000 |  | 1.237.000 | 1.737.000 |
| Közvilágítás |  |  | 1.500.000 |  |  | 1.500.000 |
| Város- és községgazd. | 2.004.000 | 600.000 | 5.700.000 |  |  | 8.304.000 |
| Háziorvosi alapellátás |  |  | 500.000 |  |  | 500.000 |
| Ifjúság eü. gondozás | 2.596.000 | 695.000 | 560.000 |  |  | 3.851.000 |
| Könyvtári szolgáltatás | 300.000 | 85.000 | 400.000 |  |  | 785.000 |
| Közművelődés | 220.000 | 60.000 | 3.100.000 |  |  | 3.380.000 |
| Iskolai intézm.étkeztetés |  |  | 12.000.000 |  |  | 12.000.000 |
| ***Összesen*** | ***9.580.000*** | ***2.535.000*** | ***28.410.000*** |  | ***1.237.000*** | ***41.762.000*** |
| Lakásfennt.tám. |  |  |  | 400.000 |  | 400.000 |
| Átmeneti segély |  |  |  | 150.000 |  | 150.000 |
| Temetési segély |  |  |  | 100.000 |  | 100.000 |
| Köztemetés |  |  |  | 300.000 |  | 300.000 |
| Szociális étkeztetés |  |  |  | 1.100.000 |  | 1.100.000 |
| Rendkívüli gyv.támogatás |  |  |  | 1.000.000 |  | 1.000.000 |
| ***Önk.által ny.ell.összes.*** |  |  |  |  |  | ***3.050.000*** |
| KÖH támogatás |  |  |  | 36.319.400 |  | 36.319.400 |
| ***Intézményfinansz.össz.*** |  |  |  |  |  | ***36.319.400*** |
| Óvodafennt.Társ.támog. |  |  |  | 26.410.900 |  | 26.410.900 |
| Pápakovácsi SE |  |  |  | 350.000 |  | 350.000 |
| Bursa Hungarica |  |  |  | 50.000 |  | 50.000 |
| Egyéb |  |  |  | 110.000 |  | 110.000 |
| Leader |  |  |  | 20.000 |  | 20.000 |
| Háromhatár KSE |  |  |  | 20.000 |  | 20.000 |
| Vakok és gyengénlátók |  |  |  | 20.000 |  | 20.000 |
| Kistérség |  |  |  | 439.000 |  | 439.000 |
| Katasztrófavédelem |  |  |  | 20.000 |  | 20.000 |
| Rendőrség |  |  |  | 71.000 |  | 71.000 |
| TÖOSZ |  |  |  | 12.000 |  | 12.000 |
| Lakásvásárlási támogatás |  |  |  | 100.000 |  | 100.000 |
| ***P.eszköz átadások össz.*** |  |  |  |  |  | ***27.622.900*** |
| Visszafizetési kötelezetts. |  |  |  |  |  | ***2.363.000*** |
| Tartalék |  |  |  |  |  | 1.725.060 |
| ***KIADÁSOK ÖSSZESEN*** |  |  |  |  |  | ***112.842.360*** |